3.  การดำเนินงานของแต่ละประเภทธุรกิจหรือบริการ

3.1 ลักษณะของประเภทธุรกิจ

โรงแรมบันยัน ทรี ภูเก็ต

  โรงแรมชนะเลิศรางวัลที่เสนอประสบการณ์การพักผ่อนอันเป็นเอกลักษณ์ ประกอบด้วย 109 วิลล่า
  พร้อมสวนที่เป็นส่วนตัว 24 วิลล่าพร้อมจากุชชี่ และ 56 วิลล่าพร้อมสระว่ายน้ำส่วนตัว นอกจากนี้
  บันยัน ทรี สปา ซึ่งตั้งอยู่ในบริเวณรีสอร์ท ยังให้บริการนวดแบบต่าง ๆ
  รวมถึงทรีทเม้นท์ครบวงจรอีกด้วย บันยัน ทรี ภูเก็ตเริ่มเปิดดำเนินการในเดือนพฤษภาคม ปี
  พ.ศ. 2538 ภายใต้การบริหารงานของกลุ่มโรงแรม และรีสอร์ท บันยัน ทรี

โรงแรมดุสิต ลากูน่า 

  โรงแรมดุสิต ลากูน่า เปิดดำเนินการเป็นโรงแรมแรกในลากูน่า ภูเก็ต ในเดือนพฤศจิกายน
  พ.ศ. 2530 ประกอบด้วยห้องพัก และห้องสวีทระดับห้าดาว จำนวน 226 ห้อง บริหารงานโดย
  กลุ่มโรงแรมดุสิตธานี เนื่องจากทางโรงแรมคำนึงถึงการบริการที่ดีมี คุณภาพที่จะมอบให้แก่ลูกค้า
  จึงได้เปิดให้บริการสปาโดยอังศณา สปา ภายใต้การบริหารงานของกลุ่มโรงแรมและรีสอร์ท
  บันยัน ทรี โดยได้เริ่มเปิดดำเนินการภายในบริเวณโรงแรมดุสิต ลากูน่า ในเดือนธันวาคม 2542

  โรงแรมลากูน่า บีช รีสอร์ท

  สำหรับการพักผ่อนที่เพลิดเพลิน โรงแรมลากูน่า บีช รีสอร์ท เสนอห้องพักระดับหรูจำนวน 252
  ห้องทั้งแบบซูพรีเรีย และแบบ สวีท โรงแรมฯ เริ่มเปิดให้บริการครั้งแรกในเดือนพฤศจิกายน
  2534 ภายใต้การบริหารงานของกลุ่มแปซิฟิค ไอส์แลนด์ คลับ ต่อมาในปี 2537
  ดำเนินการบริหารงานร่วมกันโดยผู้ถือหุ้นรายใหญ่ 2 รายของบริษัท ลากูน่า บีช คลับ จำกัด

โรงแรมเชอราตัน แกรนด์ ลากูน่า บีช

  บนเนื้อที่ 70 เอเคอร์ของรีสอร์ทหรูแห่งนี้ ประกอบด้วยห้องพัก
  และสิ่งอำนวยความสะดวกครบครัน โรงแรมเริ่มเปิดดำเนินการเป็นครั้งแรกในปีพ.ศ. 2535
  โดยมีบริการห้องพัก ห้องสวีท และวิลล่ารวมทั้งหมด 327 ห้อง ทั้งนี้ โรงแรมเชอราตัน แกรนด์
  ลากูน่า บีช เป็นสมาชิกของ เชอราตัน ลักชัวรี คอลเลคชั่น (Sheraton Luxury
  Collection) ซึ่งมีสมาชิกในเครือโรงแรมเชอราตัน ทั้งหมด 45 แห่งทั่วโลก นอกจากนี้
  อังศณา สปา ยังได้เปิดให้บริการสาขาที่ 2 ณ โรงแรมแห่งนี้ด้วยเช่นกัน

โรงแรมอลามันดา

  โรงแรมอลามันดา ประกอบด้วย อพาร์ทเมนท์สวีท แบบหนึ่ง และสองห้องนอน
  โดยทุกห้องสามารถมองเห็น ลากูน สระว่ายน้ำ หรือ สนามกอล์ฟ เริ่มเปิดดำเนินการในปีพ.ศ.
  2536 ภายใต้การบริหารงานของกลุ่มโรงแรม และรีสอร์ท บันยัน ทรี

สิ่งอำนวยความสะดวกอื่น ๆ ในลากูน่า ภูเก็ต

  สนามกอล์ฟ บันยัน ทรี

  สนามกอล์ฟสไตล์รีสอร์ท 18 หลุม เปิดดำเนินการให้สำหรับสมาชิก
  ลูกค้าของโรงแรมในกลุ่มลากูน่า ภูเก็ต และบุคคลทั่วไป ตั้งแต่เดือนสิงหาคม พ.ศ. 2535
  ภายใต้การบริหารงานของบริษัท บันยัน ทรี กอล์ฟ คลับ จำกัด

  เควสท์ ลากูน่า ภูเก็ต แอดแวนเจอร์

  เควสท์ ลากูน่า ภูเก็ต แอดแวนเจอร์ เป็นศูนย์ฝึกอบรมผู้บริหารที่มีโปรแกรมต่าง ๆ
  ที่จัดสรรให้ตรงกับความต้องการ และเป้าหมายของแต่ละบริษัท
  โดยทั่วไปการฝึกอบรมจะเน้นไปในเรื่องทักษะการแก้ไขปัญหา ความสามัคคีของกลุ่ม การเป็นผู้นำ
  และการ สื่อสารที่มีประสิทธิภาพ นอกจากนี้ เควส์ท ยังมีโปรแกรมสันทนาการสำหรับเด็ก
  และแขกผู้เข้าพักในโรงแรมอีกด้วย เควสท์ ลากูน่า ภูเก็ต แอดแวนเจอร์ เริ่มดำเนินการเมื่อปี
  2538 ภายใต้การบริหารงานของบริษัท ลากูน่า รีสอร์ท แอนด์ โฮเท็ล จำกัด (มหาชน)

  คาแนล วิลเลจ

  ศูนย์การค้าที่ทันสมัยแห่งนี้ ประกอบด้วยร้านค้าย่อย จำนวน 57 ร้านค้า บนเนื้อที่ 10
  ไร่ภายในลากูน่า ภูเก็ต คาแนล วิลเลจเปิดดำเนินการอย่างเป็นทางการในเดือนมกราคม พ.ศ.
  2538 และบริหารงานโดยบริษัท ลากูน่า รีสอร์ท แอนด์ โฮเท็ล จำกัด (มหาชน)

  บันยันทรี แกลเลอรี่

  ร้านค้าปลีก เน้นการจำหน่ายสินค้าศิลปหัตถกรรมท้องถิ่น บันยันทรี แกลเลอรี่มีสาขารวมทั้งหมด 9
  แห่ง โดย 6 แห่ง ตั้งอยู่ใน แต่ละโรงแรมในลากูน่า ภูเก็ต และ อีก 1 แห่งในศูนย์การค้า
  คาแนล วิลเลจ นอกจากนั้น ยังมีสาขาที่โรงแรม เดอะ เวสทิน บันยันทรี กรุงเทพ

  อลามันดา เวเคชั่น คลับ

  อลามันดา เวเคชั่น คลับ เปิดดำเนินงานในปี พ.ศ. 2541
  ดำเนินธุรกิจโดยเปิดโอกาสให้ผู้เข้าร่วมเป็นสมาชิกมีสิทธิ์ในการพักผ่อนประจำปี อย่างน้อย 1
  สัปดาห์ ณ รีสอร์ท ดังต่อไปนี้ โรงแรมอลามันดา โรงแรมเชอราตัน แกรนด์ ลากูน่า บีช
  โรงแรมอังศณา บินทาน นอกจากนี้ สมาชิกยังมีสิทธิ์ได้เข้าพักในอีก 3,500 รีสอร์ทในอีก 90
  ประเทศทั่วโลกซึ่งอยู่ภายใต้การจัดการของบริษัท รีสอร์ท คอนโดมิเนียม อินเตอร์เนชั่นแนล
  (อาร์ ซี ไอ)

  ลากูน่า พร็อพเพอร์ตี้ เซลล์

  ดำเนินธุรกิจขายอาคารห้องชุด (Condominium) ในโรงแรมอลามันดา วิลล่า 2
  ห้องนอนพร้อมสระว่ายน้ำที่โรงแรมบันยัน ทรี และ ที่ดินในโครงการลากูน่า โฮม
  ซึ่งเป็นโครงการการแบ่งขายที่ดินเพื่อการสร้างที่อยู่อาศัย 74 แปลง ติดกับสนามกอล์ฟ บันยัน ทรี
  สำหรับนักลงทุนที่ซื้ออาคารห้องชุด และวิลล่า
  จะได้รับผลตอบแทนในกรณีที่เข้าร่วมกับโรงแรมในการยินยอมให้มีผู้เข้าพักในห้องชุดของตน

  บริษัท ลากูน่า เซอร์วิส จำกัด

  บริษัทดำเนินการให้บริการแก่โรงแรมในกลุ่มลากูน่า ภูเก็ต สำหรับบริการที่สำคัญ ๆ ได้แก่
  การบริการซักรีด การให้บริการน้ำประปา ห้องเย็นสำหรับเก็บอาหารสด
  การรับส่งระหว่างโรงแรม การจัดสวน การบำรุงรักษาพื้นที่ส่วนกลาง
  รวมถึงการตลาดของลากูน่า ภูเก็ตทั้งหมด

  การลงทุนในธุรกิจโรงแรม และรีสอร์ทในต่างประเทศ

  บริษัท ลากูน่า รีสอร์ท แอนด์ โฮเท็ล จำกัด (มหาชน) มีการลงทุนในต่างประเทศ
  โดยผ่านบริษัท ทรอปิคอล รีสอร์ท จำกัด
  ซึ่งบริหารโรงแรมระดับหรูหลายแห่งในภูมิภาคเอเซียแปซิฟิค การลงทุนในโรงแรม
  และรีสอร์ทของลากูน่าในต่างประเทศ มี รายละเอียดดังนี้

  บันยัน ทรี มัลดีฟ วาบินฟารู ในหมู่เกาะมัลดีฟ

  รีสอร์ทแห่งนี้เมื่อเริ่มดำเนินการ ประกอบด้วย บังกะโลจำนวน 31 หลัง บนเกาะเล็ก ๆ
  ที่ห่างไกลเกาะหนึ่ง โดยเปิดดำเนินการมากว่า 10 ปี
  และเป็นสถานที่พักผ่อนยอดนิยมในหมู่นักท่องเที่ยวชาวต่างชาติ โดยเฉพาะนักท่องเที่ยวจากยุโรป
  ในปีพ.ศ. 2537 รีสอร์ทแห่งนี้ได้ปิดดำเนินการชั่วคราว เพื่อปรับปรุงสถานที่พัก
  โดยรื้อโครงสร้างเก่าทั้งหมดลง และก่อสร้างห้องพักแบบวิลล่า จำนวน 48 หลัง
  พร้อมทั้งสิ่งอำนวยความสะดวกครบครัน โดยการปรับปรุงเสร็จสิ้น
  และเปิดให้บริการใหม่อีกครั้งหนึ่งในเดือนมีนาคม พ.ศ. 2538

  อังศณา รีสอร์ทแอนด์สปา เมืองแคร์นส์ ประเทศออสเตรเลีย

  ในอดีตรีสอร์ทแห่งนี้ เป็นที่รู้จักโดยทั่วไปในนาม อัญมณีแห่งแนวปะการัง (Jewel of the
  Reef) หลังจากบริษัท ทรอปิคอล รีสอร์ท จำกัด ได้ซื้อรีสอร์ทแห่งนี้
  และได้เข้ามาบริหารในปีพ.ศ. 2537 ได้เปลี่ยนชื่อรีสอร์ทแห่งนี้เป็น อลามันดา ปาล์ม โคฟ และ
  อังศณา รีสอร์ท แอนด์ สปา ตามลำดับ ปัจจุบัน รีสอร์ทริมหาดแห่งนี้ ได้ให้บริการห้องพักแบบสวีท
  พร้อมสิ่งอำนวยความสะดวกต่าง ๆ เช่น สปา สระว่ายน้ำ ห้องอาหาร บาร์ ร้านค้า สวนหย่อม
  ที่จอดรถ เป็นต้น นอกจากนี้ ยังมีแหล่งท่องเที่ยวที่อยู่ไม่ไกลจากรีสอร์ทอีกหลายแห่ง เช่น
  แนวปะการัง เดอะเกรท แบริเออร์ รีฟ และป่าฝนเดนทรี

  บันยันทรี บินทาน ประเทศอินโดนีเซีย

  โครงการบันยันทรี บินทาน ประกอบด้วย อพาร์ตเมนท์ระดับหรู สนามกอล์ฟ 18 หลุม และสโมสร
  ซึ่งได้รับการออกแบบโดย นักกอล์ฟระดับโลก เกรก นอร์แมน นอกจากนี้ ทรอปิคอล บินทาน
  ยังได้ลงทุนในการพัฒนาที่ดินอีกแห่งหนึ่งบนเกาะบินทาน เพื่อสร้างบันยัน ทรี บินทาน รีสอร์ท
  และรีสอร์ท คอนโดมิเนียมสำหรับขาย “อังศณารีสอร์ทแอนด์สปา บินทาน”

  3.2 การตลาดและการแข่งขัน

  3.2.1 แผนการตลาด

  การทบทวนแผนการขาย และแผนการตลาด

  โรงแรมทั้งห้าในลากูน่า ภูเก็ต จะต้องจัดเตรียมแผนการขาย และแผนการตลาด
  ซึ่งเป็นส่วนหนึ่งของการรายงานงบประมาณประจำปี โดยรูปแบบและรายละเอียดของแผนงาน
  จะแตกต่างกันตามแต่ละโรงแรม อย่างไรก็ตาม ในแผนการขาย และแผนการตลาดของทุก
  โรงแรม จะต้องแสดงสรุปผลการดำเนินงาน รายได้ที่คาดว่าจะได้รับ และสถิติต่าง ๆ
  ที่แสดงตัวเลขในแต่ละเดือน และเปรียบเทียบ ตัวเลขกับเดือนเดียวกันของปีที่ผ่านมา รวมทั้ง
  การวิเคราะห์การตลาด แยกตามประเภทของตลาด
  การสรุปผลการทำงานของแต่ละโรงแรมจะมีรายละเอียดดังต่อไปนี้

-   ทุกโรงแรม จะต้องรายงานผลการดำเนินงานในปี 2543
    และแผนงานสำหรับการเติบโตทางธุรกิจของปี 2544

-   ในขณะนี้ ทุกโรงแรมมีอัตราการเข้าพัก สูงเกือบถึงร้อยละ 80
    ดังนั้นโอกาสในการปรับปรุงจะอยู่ที่การเพิ่มอัตราผล ตอบแทนหรืออัตราเฉลี่ยค่าเช่าห้องพัก

-   งบประมาณทั้งหมด จัดทำขึ้นโดยกำหนดอัตราแลกเปลี่ยนอยู่ที่ระดับ 43 บาท ต่อ 1 ดอลลาร์

-   รายรับจากห้องพักประมาณร้อยละ 80 จัดเก็บในรูปของเงินสกุลหลัก

-   มีเพียงสามประเทศเท่านั้น คือ ประเทศไทย ประเทศออสเตรเลีย และประเทศญี่ปุ่น
    ที่ยังไม่ได้จัดเก็บเป็นเงินสกุลหลัก

-   ด้วยความร่วมมือกันอย่างดี คาดว่า
    จะสามารถเปลี่ยนแปลงสัญญาซื้อขายกับประเทศออสเตรเลีย ให้เป็นเงินสกุลหลัก ภายในปี
    2544 อย่างไรก็ตาม บริษัท คาดว่า
    จะยังไม่สามารถเปลี่ยนแปลงสัญญาดังกล่าวกับประเทศญี่ปุ่นได้ในเร็ว ๆ นี้

-   โรงแรมเชอราตัน แกรนด์ ลากูน่า โรงแรมลากูน่า บีช รีสอร์ท และโรงแรมดุสิต ลากูน่า
    จะเน้นกลุ่มลูกค้าในตลาดการประชุม สัมมนา การจัดนิทรรศการ ซึ่งถือว่า
    เป็นตลาดที่มีการเติบโตสูงต่อเนื่องมาจากปีที่แล้ว จนทำให้กลายเป็นตลาดที่สำคัญตลาดหนึ่ง

-   โรงแรมเชอราตัน แกรนด์ ลากูน่า และโรงแรมดุสิต ลากูน่า
    คาดว่าจะสามารถปรับปรุงห้องพักที่เหลือให้เสร็จเรียบร้อยภายในปี 2544 ในขณะที่
    โรงแรมลากูน่า บีช รีสอร์ท มีแผนการปรับปรุงห้องพักในด้านหนึ่งของโรงแรมในปีหน้า
    พร้อมด้วยแผนการตลาดที่เปลี่ยนการเน้นให้ความสำคัญกับตลาดท่องเที่ยวจากภูมิภาคเอเชียโดยเฉพาะจากประเทศไต้หวันและประเทศเกาหลี
    เป็นการจัดทำแผนงานที่จะเน้นไปยังตลาดการท่องเที่ยวแบบเดี่ยว (FIT) ตลาดการประชุม
    สัมมนา และจัดนิทรรศการ (MICE) ซึ่งจะทำให้
    โรงแรมมีผู้เข้าพักและใช้บริการไปจนกระทั่งถึงช่วงปลายเดือนเมษายน
    และบริษัทคาดว่าโรงแรม เมอริเดียน คงจะเดินตามแผนนี้ด้วยเช่นกัน

-   เนื่องจากความสำเร็จของแผนการตลาดของปี 2543 สำหรับช่วงนอกฤดูกาลท่องเที่ยว ที่ชื่อว่า
    “Laguna Plus” แผนดังกล่าวนี้จะถูกนำกลับมาใช้อีกครั้งหนึ่งในปี 2544 โครงการนี้
    จะเป็นการทำงานร่วมกันของทุกโรงแรม และดูแลงานโดยฝ่ายขายของแต่ละ โรงแรม ในปี
    2544 บริษัท ฯ คาดว่า จะสามารถขยายฐานลูกค้าได้เพิ่มมากขึ้น

  ตลาดเป้าหมายหลัก

-   นักท่องเที่ยวแบบเดี่ยว

-   นักท่องเที่ยวแบบมาเป็นกลุ่ม

-   กลุ่มจัดประชุม สัมมนา และนิทรรศการ

-   กลุ่มรัฐบาลและสถานทูต

-   กลุ่มบริษัท สายการบินที่มีการจัดโปรแกรมท่องเที่ยว

  กลยุทธ์ทางด้านการขาย และการตลาด

-   สร้างและจัดการฐานข้อมูลของลูกค้าอย่างเป็นระบบ

-   พัฒนาในเรื่องการจัดทำแผ่นพิมพ์โฆษณา โบรชัวร์ และสื่อพิมพ์ ให้มีคุณภาพสูงขึ้น
    และเป็นที่ดึงดูดต่อตลาดเป้าหมาย

-   มีการพัฒนาเครื่องมืออีเลคทรอนิค เพื่อการตลาด และการขาย เช่น เวบไซด์ อีเมล์ ซีดีรอม
    เป็นต้น

-   มีการเข้าร่วมงานแสดงสินค้าที่เกี่ยวกับธุรกิจโรงแรม และการท่องเที่ยว เช่น ATF
    ในเดือนมกราคม, PATA และ ITB ในเดือนมีนาคม EIBTM ในเดือนพฤษภาคม IT&CMA
    ในเดือนตุลาคม และ WTM ในเดือนพฤศจิกายน

-   จัดทำไดเรกเมล์สำหรับตลาดประชุมสัมมนา
    นิทรรศการและจัดส่งไปยังลูกค้าหรือกลุ่มเป้าหมายในประเทศต่าง ๆ ทั่วโลก

-   มีการติดต่อกลุ่มลูกค้าต่าง ๆ ทั้งภายในและนอกประเทศ เช่น กลุ่มลูกค้าจำพวกบริษัท ห้างร้าน
    ในตลาดหลัก เช่น กรุงเทพฯ ฮ่องกง สิงคโปร์ ไต้หวัน และญี่ปุ่น

-   มีการเยี่ยมเยือนกลุ่มลูกค้าประเภทตัวแทนการท่องเที่ยวหลักในภูมิภาคต่าง ๆ ในอังกฤษ
    เยอรมัน สวิสเซอร์แลนด์ ฝรั่งเศส อิตาลี และสแกนดิเนเวีย

-   สร้างชื่อ และภาพพจน์ของโครงการโดยผ่านโฆษณาในสื่อสิ่งพิมพ์
    ประเภทนิตยสารเกี่ยวกับการท่องเที่ยว และพักผ่อนหย่อนใจในภูมิภาคเอเซียแปซิฟิค

-   มีการเชิญกลุ่มศึกษาดูงาน เพื่อให้ลูกค้ารู้จัก และได้ใช้บริการจากโรงแรมของกลุ่มลากูน่า
    ภูเก็ต อีกทั้งยังเป็นการกระชับความสัมพันธ์ โดยมีการเชิญตัวแทนการท่องเที่ยว
    หรือลูกค้าจากยุโรป เอเชีย และอเมริกาเหนือ
    รวมทั้งบริษัทที่รับจัดการประชุมสัมมนาในกรุงเทพมหานคร

-   สร้างสื่อสัมพันธ์ที่ดี และใกล้ชิดกับส่วนรัฐบาล และองค์กรต่าง ๆ

-   มีเทคนิคในการบริหารการตลาดแบบใหม่ เช่น ระบบในการวิเคราะห์ข้อมูลลูกค้า
    เพื่อให้เข้าใจพฤติกรรม ความรู้ของลูกค้าในตัวสินค้า และโครงข่ายของความสัมพันธ์
    ระหว่างตัวลูกค้า กับตัวสินค้าและองค์กร ซึ่งทำให้ลูกค้ามีความจงรักภักดีต่อบริษัทและตัวสินค้า

-   ทำงานร่วมมือใกล้ชิดกับการท่องเที่ยวแห่งประเทศไทย การบินไทย
    สมาคมส่งเสริมการประชุมนานาชาติ สมาคมโรงแรม และสมาคมการท่องเที่ยวต่าง ๆ
    ทั้งในประเทศ และต่างประเทศ

-   ให้ความสำคัญของการประชาสัมพันธ์อย่างมาก

-   เป็นสมาชิก และเข้าร่วมการจัดกิจกรรมในโปรแกรมต่าง ๆของทั้งสายการบิน
    และเครดิตการ์ดชั้นนำของโลก

-   มีการจัดทำแพคเกจราคาพิเศษในช่วงนอกฤดูกาลท่องเที่ยว เพื่อเพิ่มยอดการเข้าพัก
    และยอดขายในช่วงที่ไม่ใช่ฤดูกาลท่องเที่ยว

-   มีการร่วมมืออย่างใกล้ชิดกับสายการบินที่บินมายังจังหวัดภูเก็ต
    โดยจัดทำแพคเกจพิเศษเพื่อการส่งเสริมการขาย

-   มีการจัดงานไตรกีฬา ร่วมกับ การบินไทย ซึ่งเป็นกีฬาระดับนานาชาติเป็นประจำทุกปี
    และมีการถ่ายทอดไปยังผู้ชมนับล้านคนในตลาดเป้าหมาย ทำให้เป็นที่รู้จักมากยิ่งขึ้น

  ช่องทางการจัดจำหน่าย

  เนื่องจากลูกค้ากว่าร้อยละ 80 ของโรงแรมในเครือลากูน่า ภูเก็ต
  เป็นนักท่องเที่ยวเพื่อการพักผ่อนเป็นหลัก
  และส่วนมากจะสำรองห้องพักโดยผ่านบริษัทตัวแทนการท่องเที่ยวต่าง ๆ ทั้งใน และต่างประเทศ
  ซึ่งทางโรงแรมจะทำสัญญาเป็นรายปีกับตัวแทนการท่องเที่ยว ดังกล่าว
  เพื่อให้ตัวแทนดังกล่าวนี้ทำการประชาสัมพันธ์ และขายห้องพักให้แก่ลูกค้า อย่างไรก็ตาม
  มีลูกค้าจำนวนมากเริ่มที่จะจองห้องพักโดยจองโดยตรงผ่านมายังเครือข่ายการสำรองห้องพักของโรงแรมที่อยู่ในเครือที่เปิดดำเนินการอยู่ทั่วโลก
  และในโอกาสอันใกล้นี้ ลูกค้าจะสามารถสำรองห้องพักผ่านทางอินเตอร์เนทได้อีกทางหนึ่ง

  นอกจากนั้น โครงการลากูน่า ภูเก็ต ยังเป็นที่ยอมรับของตลาด MICE (Meeting,
  Incentive, Convention and Exhibition) ซึ่งเป็นตลาดที่ลูกค้ามาพักเพื่อประชุม สัมมนา
  หรือจัดนิทรรศการ โดยที่ผู้ประสานงานจะติดต่อโดยตรงกับทางโรงแรมฯ

  แหล่งที่มาของการสำรองห้องพัก

-   ตัวแทน และผู้ประกอบการท่องเที่ยวภายในประเทศ 10%

-   ตัวแทนการท่องเที่ยวขนาดใหญ่ภายในประเทศ 15%

-   ตัวแทนการท่องเที่ยวขนาดใหญ่ระหว่างประเทศ 45%

-   สายการบิน 20%

-   บริษัท ห้างร้าน และหน่วยงานราชการ 5%

-   ผู้บริโภคทั้งในและต่างประเทศ 3%

-   ตัวแทนการท่องเที่ยวต่างประเทศ 2%

  ประเภทของลูกค้า

  80% เพื่อการพักผ่อน และสันทนาการ

  20% เพื่อการประชุมสัมมนา และการฝึกอบรม

  สัญชาติของลูกค้า

  ตลาดหลักของโรงแรมในเครือลากูน่า ภูเก็ต มีดังนี้

  ตลาดเอเชียเหนือ

-   ญี่ปุ่น 18%

-   ฮ่องกง 8%

-   เกาหลี 8%

-   ไต้หวัน 4%

  ตลาดเอเชียตะวันออกเฉียงใต้

-   ไทย 12%

-   สิงคโปร์ 6%

-   มาเลเซีย 2%

  ตลาดเอเซียอื่น ๆ 3%

  ตลาดยุโรป

-   สหราชอาณาจักร 8%

-   สวิสเซอร์แลนด์ 6%

-   เยอรมัน 8%

-   อิตาลี 2%

-   ฝรั่งเศส 1%

  ตลาดออสเตรเลีย / นิวซีแลนด์ 6%

ตลาดอเมริกา / แคนาดา 5%

สถานการณ์ท่องเที่ยวในจังหวัดภูเก็ต

สถิติโรงแรม และทางการท่องเที่ยวในจังหวัดภูเก็ต

  ----------------- ----------- ----------- ----------- ----------- -----------
                    2538        2539        2540        2541        2542

  ผู้มาเยือน                                                           

  จำนวนผู้มาเยือน (คน) 2,031,730   2,005,485   2,401,631   2,660,420   3,063,208

  อัตราการเติบโต %    11%         -1.2%       4.8%        10.8%       15.9%

  อุตสาหกรรม                                                         

  จำนวนห้องพัก                                                        

  จำนวนห้องพัก        18,454      18,902      18,959      17,952      20,150

  จำนวนคืน           6,754,164   6,899,230   6,938,994   6,570,432   7,374,900

  การเติบโต          375,220     145,066     39,764      -368,562    804,468

  อัตราการเติบโต %    6%          2.1%        0.6%        -5.3%       12.2%

  ความต้องการห้องพัก                                                   

  จำนวนคืน           4,184,205   3,805,615   3,747,057   3,686,013   4,675,687

  การเติบโต          738,107     -378,589    -58,559     120,957     807,673

  อัตราการเติบโต %    11.7%       -9.0%       -1.5%       3.2%        20.9%

  จำนวนการใช้ห้องพัก   61.95%      55.16%      54.00%      58.87%      63.40%
  ----------------- ----------- ----------- ----------- ----------- -----------

  แหล่งที่มา การท่องเที่ยวแห่งประเทศไทย ภาค 4

  ฝ่ายสถิติ การท่องเที่ยวแห่งประเทศไทย

  กองตรวจคนเข้าเมือง กรมตำรวจ

  ข้อมูลการท่องเที่ยวภาคใต้

  สภาวะการณ์ท่องเที่ยวในจังหวัดภูเก็ต ยังมีแนวโน้มการเติบโตของจำนวนยอดนักท่องเที่ยว
  แม้ว่ายอดสถิติโดยรวมของเกาะภูเก็ตจะคลาดเคลื่อนจากสถิติการตลาดโดยรวมของลากูน่า ภูเก็ต
  เล็กน้อย แต่กระนั้น การท่องเที่ยวแห่งประเทศไทยคาดการณ์ว่าจะมีการ เติบโตขึ้นถึงร้อยละ 5
  ในปี 2543 ทั้งนี้ การปรับปรุงสนามบิน และสาธารณูปโภคขั้นพื้นฐาน รวมทั้ง ถนนสายต่างๆ
  ในจังหวัดภูเก็ต จะส่งผลให้นักท่องเที่ยวเดินทางมายังจังหวัดภูเก็ตเพิ่มมากขึ้น

  ในปีหน้า คาดว่าจะมีตารางการบินที่บินมายังจังหวัดภูเก็ตเพิ่มขึ้น ซึ่งได้แก่

-   ตารางการบินตรงจากซิดนีย์

-   ตารางการบินจากประเทศไต้หวัน โดยผ่านประเทศฮ่องกง

-   ตารางการบินสายใหม่จากประเทศญี่ปุ่น

  ถึงแม้ว่า สถานการณ์การเมืองในจังหวัดภูเก็ตจะมั่นคง
  แต่การเปลี่ยนแปลงรัฐธรรมนูญยังคงมีผลกระทบกับการเมืองท้องถิ่นเช่นกัน
  โดยที่อำนาจของส่วนจัดการระดับตำบลหรือที่เรียกว่า องค์การบริหารส่วนตำบล
  จะมีอำนาจในการจัดเก็บภาษีท้องถิ่น รวมทั้งการเจรจาต่างๆ เกี่ยวกับการจัดเก็บภาษี

  นอกจากนี้ รัฐบาล ยังต้องการให้จังหวัดภูเก็ตเป็นศูนย์กลางเทคโนโลยีด้านข้อมูล หรือ
  “Cyberport” อย่างไรก็ตาม คงต้องรอรัฐบาลใหม่ที่ได้รับการเลือกตั้งในช่วงต้นปี 2544
  ว่าจะมีทีท่าอย่างไรต่อแผนการนี้

  การแข่งขัน

  ตารางส่วนแบ่งการตลาด (2542)

+-------------+-------------+-------------+-------------+-------------+
| โรงแรม      | จำนวนห้อง    | อ           | ส่วนแ        | ส่วนแบ่งทางกา |
|             |             | ัตราการเข้าพัก | บ่งทางการตลา | รตลาดที่แท้จริง |
|             |             |             | ดโดยธรรมชาติ |             |
|             |             | (%)         |             |             |
+-------------+-------------+-------------+-------------+-------------+
| เลอเมอริเดียน | 470         | 82          | 19.4%       | 21.0%       |
+-------------+-------------+-------------+-------------+-------------+
| เลอร        | 110         | 76          | 4.5%        | 4.6%        |
| อยัลเมอริเดียน |             |             |             |             |
+-------------+-------------+-------------+-------------+-------------+
| กะตะธานี     | 465         | 62          | 19.2%       | 15.8%       |
+-------------+-------------+-------------+-------------+-------------+
| โนโวเทล     | 198         | 86          | 8.2%        | 9.3%        |
| ภูเก็ต        |             |             |             |             |
+-------------+-------------+-------------+-------------+-------------+
| ลากูน่า ภูเก็ต  | 1,180       | 77          | 48.7%       | 49.3%       |
+-------------+-------------+-------------+-------------+-------------+
| รวม         | 2,423       |             | 100.0%      | 100.0%      |
+-------------+-------------+-------------+-------------+-------------+

  แหล่งที่มา การท่องเที่ยวแห่งประเทศไทย ภาค 4

  ฝ่ายสถิติ การท่องเที่ยวแห่งประเทศไทย

  กองตรวจคนเข้าเมือง กรมตำรวจ

  ข้อมูลการท่องเที่ยวภาคใต้

  ได้มีการให้คำนิยามว่า ส่วนแบ่งทางการตลาดโดยธรรมชาติของกิจการโรงแรม คือ
  สัดส่วนของจำนวนห้องพักที่มีอยู่ของโรงแรมเปรียบเทียบกับจำนวนห้องที่มีอยู่ในตลาดทั้งหมด ดังนั้น
  จะเห็นได้ว่า ส่วนแบ่งทางการตลาดโดยธรรมชาติของลากูน่า ภูเก็ต คือร้อยละ 48.7

  ส่วนคำนิยามของส่วนแบ่งทางการตลาดที่แท้จริงของกิจการโรงแรม คือ
  สัดส่วนของจำนวนห้องพักของโรงแรมที่ขายได้เปรียบเทียบกับจำนวนห้องที่ขายได้ในตลาดทั้งหมด
  ดังนั้น จะเห็นได้ว่าส่วนแบ่งทางการตลาดที่แท้จริงของลากูน่า ภูเก็ต คือ ร้อยละ 49.3

  โรงแรมชั้นนำ หรือโรงแรมที่อาจเป็นคู่แข่งของลากูน่า ภูเก็ต ยังคงไม่มีความเคลื่อนไหวใดๆ
  ในการเพิ่มห้องพักหรือขยายการก่อสร้าง
  ดังจะเห็นได้จากตารางด้านล่างที่บอกรายละเอียดของความเคลื่อนไหว ดังนี้

  ----------------- ----------------- ----------------- -----------------
  โรงแรม            สร้างใหม่           จำนวนห้องพัก        วันเปิดทำการ
                    หรือสร้างเพิ่มเติม                       

  กะตะ ธานี          สร้างเพิ่มเติม        65                พฤศจิกายน 2543

  ไดมอนด์ คลีฟ        สร้างเพิ่มเติม        333               พฤศจิกายน 2544

  เมอร์ลิน รีสอร์ท      สร้างใหม่           400               ธันวาคม 2543

  ภูเก็ต อคาเดีย       สร้างเพิ่มเติม        200               พฤศจิกายน 2543

  ฮอลิเดย์ อินน์        สร้างเพิ่มเติม        140               ตุลาคม 2544

  รอยัล พาร์ค         สร้างเพิ่มเติม        150               ธันวาคม 2543

  ลายัน บีช รีสอร์ท     สร้างใหม่           132               กุมภาพันธ์ 2544

  พันวา บุรี           สร้างใหม่           79                มกราคม 2543

  ทรอปิคอล การ์เด้น    สร้างใหม่           200               ตุลาคม 2543

  อันดามัน คานาเซีย    สร้างเพิ่มเติม        45                ตุลาคม 2543

  รวม                                 1,744             
  ----------------- ----------------- ----------------- -----------------

  กลยุทธ์ด้านราคา

  โรงแรมในกลุ่มลากูน่า ภูเก็ต ยังคงร่วมกันทำงาน
  เพื่อให้เกิดประโยชน์จากการเพิ่มอัตราค่าห้องพักสูงสุด
  โดยที่แต่ละโรงแรมก็สามารถเพิ่มราคาค่าห้องพักทั้งสำหรับสัญญาซื้อขายรวม
  และการจองห้องพักโดยตรง ส่วนความแตกต่างของอัตราแลกเปลี่ยนที่คาดไว้ในปี 2543 และ
  2544 จะทำให้อัตราค่าห้องพักเพิ่มขึ้น
  เมื่อเปรียบเทียบกับอัตราที่เรียกเก็บเป็นเงินบาทอย่างแน่นอน ซึ่งทำให้บางกลุ่มในจังหวัดภูเก็ต
  วิจารณ์ว่า การเรียกเก็บค่าห้องพักของลากูน่า ภูเก็ต เป็น
  “การทำให้โรงแรมมีราคาเหนือกว่าราคาตามตลาด” บริษัทฯ เชื่อว่า คำวิจารณ์ต่าง ๆ
  ที่เกิดจากกลุ่มบางกลุ่ม เนื่องมาจากต้องการที่จะเจรจาต่อรองให้ราคาห้องพักต่ำลง แต่เนื่องจาก
  อัตราการเข้าพักของลากูน่า ภูเก็ต เพิ่มขึ้นอย่างต่อเนื่อง ทำให้บริษัทฯ
  ไม่สนใจต่อคำวิจารณ์เหล่านั้น นอกจากนี้ เมื่อบริษัทฯ เปรียบเทียบจำนวนนัก
  ท่องเที่ยวที่ชำระเงินเป็นสกุลหลักของปี 2543 กับปี 2540 พบว่า
  ไม่มีผลกระทบต่อจำนวนนักท่องเที่ยวมากนัก

  โครงสร้างของราคา

  จากข้อมูลที่ได้นำเสนอแสดงให้เห็นว่าแหล่งที่มาของลูกค้าส่วนใหญ่มาจากตัวแทนการท่องเที่ยวขนาดใหญ่ระหว่างประเทศ
  (International Wholesalers) ซึ่งได้มีการทำสัญญากับทางโรงแรมฯ เป็นรายปี
  โดยมีรายละเอียดเบื้องต้นของสัญญาดังนี้

-   ระยะเวลาของสัญญา

-   ราคาห้องพัก

-   ราคาอาหาร

-   เงื่อนไขการชำระเงิน

  โดยทั่วไป ราคาห้องพักที่ทำสัญญากับตัวแทนการท่องเที่ยวขนาดใหญ่ จะได้รับส่วนลดร้อยละ
  30–50 จากราคาปกติ ในขณะที่ตัวแทนและผู้ประกอบการท่องเที่ยวจะได้รับส่วนลดประมาณ
  ร้อยละ 20–30 หรือได้รับส่วนลด 10% บวกกับค่าคอมมิชชั่นร้อยละ 10 ในส่วนของบริษัท
  ห้างร้าน และรัฐบาล จะได้รับส่วนลดประมาณร้อยละ 10–30
  ขณะที่ราคาสำหรับลูกค้าที่มาเป็นกลุ่มนั้นจะแตกต่างกันไป ขึ้นอยู่กับจำนวนของลูกค้าและฤดูกาล
  สำหรับสายการบิน ในปัจจุบันมีการจัดจำหน่ายในรูปของแพคเกจที่รวมตั๋วเครื่องบิน
  ค่าที่พักโรงแรมและโปรแกรมทัวร์ ซึ่งจะได้รับส่วนลดจากโรงแรมในอัตราเปอร์เซนต์ที่สูงสุด
  เนื่องจากสามารถทำยอดจำหน่ายได้มากที่สุด

  คาดการสถานการณ์ในอีก 3 ปีข้างหน้า

  เนื่องจากปัญหาจำนวนห้องพักที่มีจำกัดในตลาดท่องเที่ยวของจังหวัดภูเก็ตที่เกิดขึ้นอยู่ในปัจจุบันและในอนาคตอันใกล้นี้
  ทำให้บริษัทฯ สามารถคาดการณ์ได้ว่าการดำเนินงานของบริษัทจะคงดำเนินไปได้ด้วยดีในอีก 3
  ปีข้างหน้า ในปัจจุบัน อัตราการเข้าพักในกลุ่มลากูน่า ภูเก็ต ได้เพิ่มขึ้นถึงร้อยละ 80 ซึ่งบริษัทฯ
  คาดว่า อัตราการเข้าพักจะไม่เพิ่มไปมากกว่านี้ ดังนั้น บริษัทฯ
  จะเน้นไปในเรื่องการบริหารงานและกลยุทธ์ทางด้านราคาเพื่อทำให้ผลประกอบการของบริษัทดียิ่งขึ้น

  ถ้าไม่พิจารณาถึงความไม่แน่นอนของอัตราแลกเปลี่ยนระหว่างเงินบาทกับเงินสกุลดอลล่าร์ที่จะเกิดขึ้นในอนาคต
  อัตราแลกเปลี่ยนที่บริษัทได้กำหนดไว้สำหรับการทำงบประมาณปี 2544 ที่ระดับ 43 บาท ต่อ 1
  ดอลล่าร์ จะทำให้อัตราค่าห้องพักเฉลี่ยเพิ่มขึ้นถึงร้อยละ 10 ก่อนที่จะพิจารณาผลกระทบอื่น ๆ
  จากการปรับปรุงรายได้ หรือการเพิ่มราคาห้องพัก

  อย่างไรก็ตาม โรงแรมในกลุ่มลากูน่า ภูเก็ต จะยังคงมีการเติบโตไปได้อีก
  ถึงแม้ว่าระดับราคาห้องพักจะค่อนข้างสูงก็ตาม

  สิทธิ หรือข้อจำกัดในการประกอบธุรกิจ

  1. บัตรส่งเสริมการลงทุน - ไม่มี-

  2. สิทธิพิเศษอื่น - ไม่มี-

  3. ข้อจำกัดในการประกอบธุรกิจ - ไม่มี-

------------------------------------------------------